cyanic-selkie/wikianc huggingface dataset:
פאו גאסול
נבחרת לאומית
בעקבות ההגעה לגמר אליפות אירופה העפיל גאסול עם נבחרתו להשתתפות בטורניר הכדורסל של אולימפיאדת אתונה 2004. הוא העפיל עמה לרבע גמר הטורניר האולימפי, שם הפסידה ספרד לנבחרת ארצות הברית בתוצאה 94–102, על אף הצטיינותו של גאסול שקלע 29 נקודות במשחק זה. ספרד סיימה את הטורניר במקום השביעי.
באליפות העולם ב-2006 הוביל גאסול את ספרד לזכייה הראשונה בתולדותיה במדליית הזהב של האליפות. הוא השיג ממוצעים של 21.3 נקודות ו-9.4 ריבאונדים למשחק, זכה בתואר ה-MVP של אליפות העולם ונבחר לחמישיית הטורניר. עם זאת, פציעה ברגלו שנגרמה במשחק חצי הגמר נגד נבחרת ארגנטינה הובילה לכך שהחמיץ את משחק הגמר, שבו הביסה ספרד את יוון. פציעה זו גרמה לו להיעדר גם בפתיחת עונת ה-NBA של 2006/2007. באליפות אירופה 2007 נבחר גאסול פעם נוספת לחמישיית הטורניר וסייע לספרד לזכות שוב במדליית הכסף, לאחר הפסד בגמר לנבחרת רוסיה. עם זאת, ההישג נחשב לאכזבה מסוימת עבור גאסול וספרד, שכן הספרדים שאפו לזכייה בטורניר הביתי שנערך אצלם, וההפסד בגמר הגיע רק כתוצאה מסל של ג'יי אר הולדן בשניות הסיום של המשחק.
באולימפיאדת בייג'ינג 2008 הוביל גאסול את ספרד לזכייה נוספת במדליית כסף, לאחר הפסד לארצות הברית במשחק הגמר. הוא סיים את הטורניר במקום הראשון בדירוג הקולעים (19.8) ובמקום החמישי בדירוג הריבאונדים (7) שלו. ב-2009, לאחר שני הפסדים רצופים בגמרים, סייע גאסול לספרד לזכות לראשונה בתולדותיה במדליית הזהב באליפות אירופה, לאחר ניצחון בגמר על נבחרת סרביה. הוא סיים כמלך הסלים של הטורניר עם 18.7 נקודות למשחק ושני בדירוג הריבאונדים עם 8.3 בממוצע למשחק, וזכה בתואר ה-MVP של האליפות. הוביל את נבחרת ספרד לזכייה באליפות אירופה בכדורסל 2015 ונבחר ל-MVP של הטורניר לאחר שקלע 40 נקודות נגד צרפת בחצי הגמר.
תארים והישגים
במהלך הקריירה שלו זכה גאסול בתארים קבוצתיים ואישיים רבים, הן ברמת המועדונים והן בנבחרת הלאומית:
חלוצי החלל
חלוצי החלל (ביפנית: 宇宙戦艦ヤマト, "ספינת החלל יאמטו"; באנגלית: Star Blazers) הייתה סדרת אנימציה יפנית ששודרה לראשונה בשנות ה-70 של המאה ה-20. ההשראה לשמה של ספינת החלל באה מאוניות המערכה מסדרת יאמטו, אוניות מערכה יפניות במלחמת העולם השנייה.
היסטוריה
הסדרה נהגתה בשנת 1973 על ידי המפיק יושינובו נישיזאקי. הרעיון המקורי היה, למעשה, גרסה של "בעל זבוב" בחלל החיצון ונקרא "ספינת האסטרואיד איקארוס". הסדרה הייתה אמורה להתמקד במסע בחלל של צוות בינלאומי בתוך אסטרואיד חלול, בחיפוש אחר כוכב הלכת איסקנדר. האינטראקציה בין אנשי צוות בעלי אינטרסים ומניעים שונים נועדה לעמוד במרכז. עם הצטרפותו של לייג'י מאצומוטו לצוות ההפקה עוצבה מחדש ספינת החלל ונעשו שינויים בבסיס העלילה.
העונה הראשונה של הסדרה הוקרנה ביפן בין 6 באוקטובר 1974 ל-30 במרץ 1975 וכללה 26 פרקים. שמה של הסדרה שונה, היא נערכה מחדש, דובבה לאנגלית ושידורה בארצות הברית החל בשנת 1979. על מנת להתאים את הסדרה לשידור בטלוויזיה בארצות הברית נחתכו מהסדרה קטעי אלימות, סקס וקללות כמו כן הוחלף האלכוהול (בסדרה היפנית הרופא הוא אלכוהוליסט) במי מעיין ובנוסף הוסרו מרבית האזכורים לגבורה היפנית במלחמת העולם השנייה. הקטע הארוך ביותר שנחתך מהעונה הראשונה מתאר את המשט האחרון של היאמאטו בדרכה למשימת התאבדות מול האויב האמריקאי. הגרסה האמריקאית הופצה בסינדיקציה ונמכרה לשידור בארצות נוספות, ובראשית שנות השמונים שודרה גם על ידי הטלוויזיה הישראלית (פרק ראשון שודר ב-5 בינואר 1981). בשנת 1978 יצא לקולנוע סרט המבוסס על קטעים נבחרים מסדרת הטלוויזיה. בארצות דוברות אנגלית נקרא הסרט "Star Blazers: The Quest for Iscandar".
העונה השנייה של הסדרה ("ספינת החלל יאמטו II") שודרה ביפן בין 14 באוקטובר 1978 ל-4 באפריל 1979 וכללה אף היא 26 פרקים. בעקבות עונה זו יצאו סרט טלוויזיה וסרט קולנוע, ולאחריהם – בין 11 באוקטובר 1980 ל-4 באפריל 1981 שודרה העונה השלישית והאחרונה של הסדרה ובה 25 פרקים. בסך הכל שודרו 77 פרקים בין 1974 ל-1981.
עלילה
הסיפור נפתח בשנת 2199, כאשר בני גזע עליון מהכוכב גאמילאס (גאמילון בגרסה האנגלית) הורסים את פני כדור הארץ באמצעות נשק גרעיני, והופכים אותם לבלתי ראויים לחיי אדם. שרידי האנושות חיים ביישובים תת-קרקעיים, אך הקרינה הרדיואקטיבית חודרת אט אט גם אל היישובים הללו. צי הכוכבים של כדור הארץ מושמד במהירות על ידי האויב והמצב נראה אבוד.
או אז מתרסקת על מאדים חללית מכוכב רחוק. דאיסוקי שימה (מארק ונצ'ר בגרסה האנגלית) וסוסומו קודאי (דרק ויילדסטאר בגרסה האנגלית), צוערי הצי הנמצאים במשימה על מאדים, מקבלים הוראה לבדוק את מקום ההתרסקות. במקום מתגלה גופתה של חוצנית יפה ובאמתחתה קפסולה מסתורית. שימה וקודאי מעבירים את הקפסולה למפקדת הצי. במקביל נפגע אחיו של קודאי בקרב מול כוחות גאמילאס על יד כוכב הלכת פלוטו.
הקפסולה נבחנת במפקדת הצי ומסתבר כי היא נושאת מסר מן המלכה סטארשה מהכוכב איסקנדר. סטארשה מבקשת להודיע כי יש ברשותה מכשיר שבכוחו לנקות את כדור הארץ מן הקרינה. לתושבי כדור הארץ נותרה שנה להגיע לאיסקנדר, לקבל את המכשיר ולחזור – לפני שהחיים על פני כדור הארץ ייכחדו לגמרי. סטארשה מוסרת תוכניות לבניית מנוע המאפשר תנועה במהירות סופרלומינלית ונשק-על.
תושבי כדור הארץ מסבים בחשאי את שרידי אוניית המלחמה היפנית "יאמטו" לספינת חלל הקרויה יאמטו ("ארגו" בגרסה האנגלית, על שם הספינה ארגו מן המיתולוגיה היוונית) ומציידים אותה במנוע ובנשק על פי התוכניות שסיפקה סטארשה. 114 אנשי צוות יוצאים בספינה זו אל הכוכב איסקנדר, כדי להביא את מתקן הטיהור. במהלך המסע מסתבר לאנשי הצוות כי כוכב הלכת גאמילאס גווע, וכי מנהיגו – הלורד דסלר (דסלוק בגרסה האנגלית) – מנסה להכשיר את כדור הארץ להתיישבות הגאמילאס.
העונה הראשונה עוקבת אחר מסעה של היאמאטו אל הכוכב איסקנדר ובחזרה. במהלך המסע מתדרדר מצבו הבריאותי של הקפטן הישיש אוקיטה (אווטאר בגרסה האנגלית), והפיקוד עובר בהדרגה אל סוסומו קודאי, שאחיו נפגע על ידי הגאמילאס וניצל על ידי סטארשה. במקביל נרקמת מערכת יחסים בין קודאי למפעילת המכ"ם ביאמאטו, יוקי מורי (נובה בגרסה האנגלית).
בתולות הים
בתולות הים (במקור באנגלית: Mermaids) הוא סרט דרמה משנת 1990 בכיכובה של שר. זהו הסרט הראשון בו שיחקה כריסטינה ריצ'י.
עלילה
הסרט מספר על אם ושתי בנותיה. השנה היא 1963, גברת רייצ'ל פלקס היא אישה חופשייה העושה כרצונה, דבר הנחשב כנועז לשנות ה-60, ולה שתי בנות - הבוגרת בת 15, אשר מחליטה להיות נוצרייה אדוקה על אף שמשפחתה יהודייה.
שני מאפיינים מלווים את המשפחה, הן מרבות לעבור דירה (כ-18 פעמים) והאם אינה יודעת לבשל דבר שאינו עוגיות ועוגות. הן מגיעות לעיירה שקטה, שם האם פוגשת מוכר נעליים, והשניים מתאהבים. הוא מכין להן לראשונה עוף ומתחבר גם אל הילדות. האם חושדת בו שהוא רוצה להסית את הבנות נגדה, והבת מתאהבת באיש האחזקה של הכנסייה, שהוא גם נהג האוטובוס של בית הספר שלה.
אי המתים (פואמה של רחמנינוב)
אי המתים (ברוסית: Остров мёртвых) אופוס 29, היא פואמה סימפונית שכתב המלחין הרוסי סרגיי רחמנינוב. היצירה נחשבת לדוגמה קלאסית לרומנטיציזם המאוחר הרוסי של תחילת המאה העשרים.
ההשראה ליצירה הייתה רפרודוקציה בשחור-לבן של הציור אי המתים מאת הצייר הסימבוליסטי השווייצרי ארנולד בוקלין, שרחמנינוב ראה בפריז ב-1907. בציור נראית סירת משוטים ובה מת, חותר ומלווה נוסף, המתקדמת לעבר אי קטן. בהמשך ראה רחמנינוב גם את הציור המקורי, אך התרשם ממנו הרבה פחות מאשר מן הגרסה חסרת הצבעים.
חיבור היצירה נסתיים ב-1908 בדרזדן שבגרמניה.
היצירה כתובה בסולם לה מינור, ורובה בנוי במשקל 8\5. לאורך רוב היצירה חוזר מוטיב קצבי ומלודי המדגיש את הפעמות הראשונה והשלישית בכל תיבה, ומתפרש כמסמל את קצב תנועת החתירה במשוטים, או את גלי הים.
ב-1929 ניצח רחמנינוב על הקלטה של היצירה, בביצוע תזמורת פילדלפיה. ההקלטה בוצעה על ידי חברת ויקטור טוקינג משין, שהתמזגה בהמשך השנה עם RCA Records.
נעילת גאות
נעילת גאות היא מצב בו גרם שמים הנמצא במסלול סביב גוף נוסף מפנה תמיד את אותו צד כלפי הגוף האחר; בלשון אחרת, זמן הסיבוב של גרם השמים זהה לזמן בו הוא משלים הקפה אחת סביב הגוף השני.
התופעה
נעילת גאות נוצרת בגרם שמיים המקיף גוף כבד ממנו, אשר מפעיל כוח משיכה שונה על צדדיו השונים של גרם השמיים. מצב כזה יתקיים באחד משני תרחישים: תרחיש אחד הוא שחלוקת המסה של גרם השמיים המקיף אינה סימטרית, ולכן מרכז הכובד שלו לא נמצא במרכזו. במצב כזה, כוח המשיכה שמפעיל הגוף המרכזי גורם למומנט סיבוב על גרם השמיים, עד למצב בו מרכז הכובד מופנה כלפי הגוף המרכזי. אפשרות אחרת מתרחשת כאשר גרם השמיים מאורך, ואז יפעל מומנט סיבוב על גרם השמיים עד שצירו הארוך יפנה כלפי הגוף המרכזי.
הדוגמה המוכרת ביותר לנעילת גאות היא הירח הנעול על ידי כדור הארץ. מרכז הכובד של הירח נמצא במרחק 1,900 מטרים ממרכזו, ועם חלוף הזמן מומנט הסיבוב על הירח גרם לכך שמרכז הכובד יפנה תמיד לכיוון כדור הארץ. אדם העומד על כדור הארץ רואה רק צד אחד של הירח – הצד הקרוב של הירח. עם זאת, נעילת הגאות של הירח אינה מושלמת. שינויים קטנים הנגרמים מהאקסצנטריות של מסלול הירח, הנקראים ליברציות, מאפשרים צפייה בכ-59% מפני הירח מכדור הארץ. עם זאת, ברגע נתון ניתן לצפות רק בכמחצית פני שטחו של הירח.
גופים שמימיים העשויים להינעל בנעילת גאות
כל גוף שמימי הנמצא במסלול מול גוף אחר עשוי לעבור תהליך של נעילת גאות. לשם כך נדרשים שני תנאים:
אסטרואידים, ירחים וכוכבי לכת
רוב הירחים הגדולים במערכת השמש נעולים, כיוון שרובם במסלול קרוב יחסית לכוכב הלכת אותו הם מקיפים, וכוח הגאות גדל בחזקה השלישית עם ירידת המרחק. החריגים הם לוויינים בעלי מסלול מרוחק של ענקי הגז. במערכת השמש אין אף כוכב לכת הנמצא בנעילת גאות מול השמש, אך ככל הנראה התגלו כאלה סביב כוכבים אחרים.
אמנם פיזיקלית אין מניעה שאסטרואידים ינעלו בנעילת גאות, אך לא ידועה דוגמה לכך במערכת השמש, בשל הקפי המסלול הגדולים של האסטרואידים.
כוכבים
כוכבים עשויים להיות בסוג שונה של נעילת גאות, הן זה עם זה והן עם כוכבי לכת שלהם. הנעילה במקרה זה אינה יכולה להיות עם הכוכב עצמו, שכן הוא עשוי מגז, ואין לו פני שטח קבועים שיכולים להיות נעולים (קצב הסיבוב שלו משתנה עם קו הרוחב). עם זאת, יכולה להתרחש נעילה מול השדה המגנטי של הכוכב. ייתכן שדוגמה לכך היא τ ברועה דובים, שאולי נעול מול אחד מכוכבי הלכת שלו.
אדריאן וראה
אדריאן וראה (ברומנית: Adrian Verea; הוא שם העט של אדולף וקסלר Adolf Wechsler; 27 בנובמבר 1876 – 7 במאי 1944) שהיה רופא, מחזאי, משורר ופובליציסט יהודי רומני.
וראה נולד בבוטושאן, רומניה ולמד בגימנזיה ביאשי, אך בגלל התבטאויות סוציאליסטיות סולק מהלימודים. השלים את לימודי התיכון בבוקרשט והמשיך בלימודי רפואה באוניברסיטת בוקרשט. קיבל את הדוקטורט ב-1905 והמשיך התמחות בפריז, צרפת.
מוקדמות יורו 2016
מוקדמות יורו 2016 הוא טורניר כדורגל שנערך בין ספטמבר 2014 לנובמבר 2015, ובמסגרתו התמודדו 53 נבחרות לאומיות החברות באופ"א על 23 מקומות ליורו 2016 שנערך בצרפת. נבחרת צרפת העפילה אוטומטית כנבחרת המארחת של הטורניר.
הנבחרות שהשתתפו חולקו ל-9 בתים עם 6 נבחרות בכל בית, למעט בית ט' שמנה 5 נבחרות. הנבחרות שסיימו בשני המקומות הראשונים בכל בית העפילו לטורניר הגמר. בנוסף, מבין הנבחרות שסיימו במקום השלישי העפילה הנבחרת בעלת המאזן הטוב ביותר מול חמש הנבחרות במקומות הראשונים בבית. כך העפילה טורקיה מהמקום השלישי, למרות שסיימה את הקמפיין עם 18 נקודות בעוד שאוקראינה סיימה עם 19. שמונה הנבחרות הנותרות שסיימו במקום השלישי, התמודדו במשחקי פלייאוף על ארבעת המקומות הנותרים.
הגרלת הבתים
הגרלת משחקי המוקדמות נערכה בהיכל הקונגרסים בניס (Palais des Congrès Acropolis) ב-23 בפברואר 2014. הנבחרות חולקו ל-6 קבוצות איכות על פי דירוג הנבחרות של אופ"א המתבסס על הישגי הנבחרות בטורנירים הקודמים. לאחר מכן הוגרלה לכל בית נבחרת אחת מכל קבוצת איכות. בקבוצת האיכות השישית יש 8 נבחרות לעומת 9 נבחרות בשאר הקבוצות, כך שמונה בתים מכילים שש נבחרות ובית אחד מכיל חמש נבחרות.
מסיבות מסחריות, החליטה אופ"א כי הנבחרות שבארצם שוקי כדורגל גדולים, אנגליה, ספרד, גרמניה, ואיטליה, יוגרלו לבתים עם שש קבוצות. בנוסף, צרפת מוגדרת כקבוצה השישית בבית של חמש הקבוצות לצורך משחקי ידידות עם הנבחרת שאין לה משחק רשמי בתאריכי המשחקים.
מסיבות פוליטיות נקבע שנבחרות ארמניה ואזרבייג'ן לא יוגרלו לשחק באותו בית עקב הסכסוך ביניהן על חבל נגורנו קרבאך. כמו כן, נקבע שספרד וגיברלטר לא יוגרלו לאותו בית עקב הסכסוך ביניהן על שליטה בגיברלטר. נבחרות רוסיה וגאורגיה הסכימו ביניהן כי אם יוגרלו לאותו בית, הן ישחקו אחת נגד השנייה למרות הסכסוך הקיים בין המדינות במיוחד מאז המלחמה בדרום אוסטיה.
קבוצות הדירוג בהגרלה היו:
הבתים
המשחקים נערכו מה-7 בספטמבר 2014 ועד ה-13 באוקטובר 2015.
בית ב'
ויילס ובלגיה העפילו ליורו ובוסניה העפילה לפלייאוף.
בית ג'
ספרד וסלובקיה העפילו ליורו ואוקראינה העפילה לפלייאוף.
בית ד'
גרמניה ופולין העפילו ליורו ואירלנד העפילה לפלייאוף.
בית ה'
אנגליה ושווייץ העפילו ליורו וסלובניה העפילה לפלייאוף.
בית ו'
צפון אירלנד ורומניה העפילו ליורו והונגריה העפילה לפלייאוף.
בית ז'
שניות מפתיחת המשחק בין מונטנגרו לרוסיה שנערך ב-27 במרץ 2015 בפודגוריצה השוער הרוסי איגור אקינפייב נפגע מחפץ בוער שהושלך מהיציע. אקינפייב פונה לבית חולים והמשחק הופסק ל-35 דקות, לאחריהם צוות השיפוט החליט לחדש את המשחק. בדקה ה-66 השופט פסק לפנדל לטובת רוסיה, השוער המונטנגרי עצר את הפנדל ובעקבות כך חידשו האוהדים המונטנגרים את השלכת החפצים מהיציעים. עקב המהומה ביציעים ובמגרש צוות השיפוט החליט להפסיק את המשחק בדקה זו. ב-8 באפריל, אופ"א נתנה ניצחון טכני, 3–0, לנבחרת רוסיה ובנוסף נבחרת מונטנגרו קיבלה עונש של משחק ללא קהל וקנס של 50 אלף אירו. על ההתאחדות הרוסית הוטל קנס של 25 אלף אירו.
אוסטריה ורוסיה העפילו ליורו ושוודיה העפילה לפלייאוף.
בית ח'
במשחק בין קרואטיה לאיטליה ביוני 2015, התגלה צלב קרס שעוצב בדשא. בעקבות כך, הופחתה נקודה לקרואטיה ובנוסף ספגה שני משחקים ללא קהל וקנס כספי של 100 אלף אירו.
איטליה וקרואטיה העפילו ליורו ונורווגיה העפילה לפלייאוף.
בית ט'
המשחק בין לבין  באוקטובר 2014 הופסק קצת לפני המחצית בגלל מהומות על רקע פוליטי בעקבות זאת נפסק ניצחון טכני לסרביה (3–0) אך לסרביה הופחתו שלוש נקודות. בנוסף נפסק קנס בגובה 100 אלף אירו לשתי הנבחרות. ב-10 ביולי 2015 הפך בית הדין לבוררות בספורט (CAS) את ההחלטה והעניק לאלבניה ניצחון טכני והשאיר את הפחתת שלוש הנקודות מסרביה.
פורטוגל ואלבניה העפילו ליורו ודנמרק העפילה לפלייאוף.
שלב הפלייאוף
ההגרלה נערכה ב־18 באוקטובר 2015.
תוכנית אורנים
תוכנית אורנים הייתה תוכנית מגירה צבאית של צה"ל. התוכנית כללה כניסת צה"ל ללבנון, סילוק מפקדות אש"ף וצבא סוריה מתוכה, והשלטת שלטון נוצרי במדינה, ועל פיה התבצעה הכניסה הצבאית ללבנון בתחילת מבצע שלום הגליל.
אורנים גדול
ראשיתה של התוכנית היה בתקופת כהונתו של עזר ויצמן כשר הביטחון. היא הוצגה בפניו כבר באוגוסט 1979, ובהמשך הוצגה בפני שר הביטחון אריאל שרון, ב-30 באוקטובר 1981.
יעדיה המדיניים של התוכנית היו: התוכנית נדחתה על ידי הממשלה.
אורנים קטן
לאחר דחיית תוכנית "אורנים גדול" הוצגה בפני הממשלה תוכנית "אורנים קטן" שעיקרה היה להרחיק את אש״ף ואת הארטילריה שלו מישובי הצפון ולחסל את תשתיתו בדרום לבנון עד לנהר האוואלי, ("קו 40 הקילומטר"). מתוכנית זו נגזרו היעדים הצבאיים, שכללו שלושה מהלכים עיקריים:
ארנסט הופמן
ארנסט היינריך הופמן (באנגלית: Ernst Heinrich Hoffmann, 1899 - 3 בינואר 1956) היה מנצח אמריקאי, שכיהן כמנהל מוזיקלי של התזמורת הסימפונית של יוסטון במשך 11 שנים.
חייו
הופמן נולד בבוסטון, מסצ'וסטס. אביו היה כנר בתזמורת הסימפונית של בוסטון. אף כי ארנסט היה נגן מוכשר בנעוריו, כאשר למד נגינה בפסנתר אצל הרולד באואר, בחר להירשם לתוכנית האנתרופולוגיה באוניברסיטת הרווארד. הופמן סיים את לימודיו בהצטיינות יתרה בתחום זה והוצעה לו משרה בפקולטה לאנתרופולוגיה באלמה מאטר שלו. הוא דחה את ההצעה ובשנת 1920 נסע תחת זאת לגרמניה ללמוד מוזיקה בקונסרבטוריון בברלין. בתקופה זו פגש את אנמריה קלרה ("מיני") הופמן (שם נעוריה), מורה גרמנייה למתמטיקה ושפות. השניים נישאו בשנת 1922 והביאו לעולם ילד אחד, קליפורד, בשנת 1927.
הופמן חזר לארצות הברית ב-1934. בבוסטון ייסד את תזמורת קומונוולת' הסימפונית והיה למנהלה המוזיקלי. הנהלת התזמורת הסימפונית של יוסטון התרשמה ממנו בכהונתו זו והזמינה אותו לכהן ב-1936 כמנהל מוזיקלי של תזמורת יוסטון. הופמן היה דמות מקובלת ביוסטון ותקופת כהונתו שם הייתה ארוכה משל כל מנהל מוזיקלי שקדם לו.
בשנת 1947 עזב הופמן את יוסטון וכעבור זמן קצר התקבל לעבודה כאחראי על המוזיקה התזמורתית באוניברסיטת אינדיאנה, משרה בה התמיד עד מותו.
בדרכם לאינדיאנה, לאחר ביקור של חג המולד בשנת 1955 אצל בנם ביוסטון, נהרגו ארנסט ואנמריה הופמן בתאונת דרכים בכביש כפרי בלואיזיאנה, ב-3 בינואר 1956.
משחק עבדים
משחק עבדים  (באנגלית: Slave Play) הוא מחזה בן שלוש מערכות מאת ג'רמי או. האריס. המחזה עוסק בגזע, מין, יחסי כוח, טראומה, ויחסים בין גזעיים. ההצגה עוקבת אחר שלושה זוגות בין גזעיים, העוברים טיפול בתפקוד המיני, מכיוון שבן הזוג השחור כבר לא מרגיש משיכה מינית לבן הזוג הלבן. האריס כתב במקור את ההצגה בשנתו הראשונה בבית הספר לדרמה של ייל, והוא עלה לראשונה על במה ב-19 בנובמבר 2018, בסדנת התיאטרון של ניו יורק באוף ברוודווי בבימויו של רוברט אוהרה. ההצגה עלתה בברודוויי בתיאטרון ג'ון גולדן ב-6 באוקטובר 2019. בשנת 2019, הייתה מועמדת ההצגה לפרס המחזה הטוב ביותר בפרס לוסיל לורטל, וקלייר ורדן זכתה בפרס דרמה דסק לכוריאוגרפיית הקרב הטובה ביותר על עבודתה במחזה. הוא שבר את שיא המועמדויות של מחזה לפרס הטוני בכך שהועמד ל-12 פרסים, שיא שהוחזק קודם לכן על ידי ההפקה המחודשת של מלאכים באמריקה משנת 2018.
מערכה ראשונה: "עבודה"
לאחר מכן הסצנה עוברת לחדרה של מאדאם מקגרגור, אשתו של המאסטר מקגרגור. מאדאם מקגרגור, או אלנה, קוראת לפיליפ, המשרת המולטו שלה. אלנה מבקשת מפיליפ לנגן בכינור. פיליפ מתחיל לנגן את האופוס ה-132 של בטהובן. אלנה עוצרת אותו בטענה שהמוזיקה האירופית משעממת ומבקשת ממנו לנגן מוזיקה "כושית" (19-20). פיליפ מתחיל לנגן את השיר " Ignition" של אר. קלי על כינורו. בזמן שהוא מנגן, אלנה מתחילה לרקוד באופן מרומז, והיא מסתערת על פיליפ ומתחילה לטחון אותו. היא מתחילה לומר לו שהיא תחת הכישוף המולטי שלו ושהיא רוצה להיות בתוכו (22). לאחר מכן היא משתמשת בדילדו כדי לחדור אליו, ושואלת אותו אם הוא אוהב להיות בפוזיציה של אישה.  פיליפ עונה שהוא לא בטוח.
לאחר מכן הקהל מתוודע לזוג האחרון באסם של מקגרגור. שם משובץ דסטין, משרת לבן יחד עם גארי. גארי מופקד לפקח על דסטין. בעודו במנוחה, גארי מתחיל להתגרות בדסטין, במיוחד במעמדו כמשרת חוזי. גארי משתעשע בעובדה שהוא, גבר שחור, מופקד על גבר לבן. גארי ודסטין נופלים אחד על השני בערימת כותנה. גארי ממשיך לדרוך על דסטין בדרישה לאבק את מגפו. גארי מתחיל לקרוא לדסטין בכינוי "דסטין מגף" ואומר לדסטין שמשום שהוא משרת, הוא פחות טוב מאנשים לבנים אחרים. השיר "Multi-Love " של Unknown Mortal Orchestra מתחיל לנגן מעל לראשיהם. דסטין נלחם עם גארי לפני שהם מתחילים בפעילות מינית. דסטין מלקק את פניו של גארי, ומתחיל לגשש את גופו גארי. דסטין מנשק בסופו של דבר את גארי, וגארי מבקש ממנו לרדת לקרקע, רומז שהוא מבקש מדסטין לבצע מין אוראלי. כאשר דסטין מוריד את פניו אל מפשעתו של גארי, גארי מניח את מגפו בפיו של דסטין. דסטין מלקק את מגפו של גארי, מה שגורם לגארי לאורגזמה ולפריצה בבכי.
ההצגה עוברת בחזרה לזוגות האחרים, שם פיליפ ממשיך לנגן בכינורו מוזיקה שאלנה לא אוהבת, וקנישה וג'ים עוסקים ביחסי מין בדוגי סטייל. קנישה מתחילה להתקרב לאורגזמה ומבקשת להיקרא "כושית". ג'ים מתחיל לכנות את קנישה כושית, אך לפני האורגזמה של קנישה הוא נעצר. ג'ים אחר כך עובר למבטא בריטי ואומר לקנישה שהוא לא מרגיש בנוח לקרוא לה כושית. ג'ים משתמש במיטת הביטחון, סטארבקס.
פתאום נכנסות לחדר דמויות חדשות בבגדים מודרניים, פטרישה ותיאה (גם הן מגזעים שונים). הן ממליצות לכולם, לכל שש הדמויות, להיפגש בקרוב בבית הראשי. בסוף המערכה, נחשף או נאמר לקהל, כי במציאות הדמויות הן זוגות מודרניים המשתתפים בתרגיל משחק תפקידים שנועד לשפר את האינטימיות בין בני זוג לבנים ושחורים.
מערכה שנייה: "עיבוד"
המערכה השנייה, "עיבוד", מוקדשת לסשן הטיפול קבוצתי בהשתתפות שלושת הזוגות. המטפלות מדברים בז'רגון אקדמי ובהצהרות במהלך רוב הפגישה. מתוודע לקהל שזהו היום הרביעי לטיפול. תיאה מצהירה שהטיפול נועד לטפל באנהדוניה, או חוסר היכולת לחוות עונג מיני. יום 4 מתמקד במיוחד במשחק תפקידים. דסטין מתחיל בציון כי גארי גמר (דבר שהוא לא היה מסוגל לעשות לפני כן), אף על פי שגארי מתעמת איתו וטוען שדסטין היה לא נעים בכך שגרם ללובן שלו להיות בולט במיוחד.
אלנה ואז קופצת פנימה ומתחילה לדבר על כך שהיא נהנתה לשחק בתפקיד הפילגש, ושואלת את פיליפ אם הוא גם נהנה מזה. היא מציינת כיצד פיליפ קיבל זקפה כאשר הוא התקשה בעבר. ג'ים ממשיך לקטוע אנשים מצחוק, וטא מבקש ממנו לפרוק את מחשבותיו ורגשותיו, מה גם שהוא זה שאמר את המילה הבטוחה.
לאחר שפטרישה ותיאה קוראות לקבוצה את הדברים שהם אמרו, אלנה מציינת כיצד בעיקר גברים לבנים מדברים, ודסטין מכריז שהוא לא לבן. דסטין וגארי חוזרים לדיון ישן על כך שדסטין רוצה לעבור לשכונה יותר מעורבת. הדיאלוג שלהם מציג קשרים בין גזעיים בין זוגות הומואים, וכיצד דסטין לא רואה את הלובן שלו, ועל ידי הזדהות עצמית כלא לבן הוא מוחק את גארי.
פיליפ מעלה כיצד איש מבני זוגו אינו מסוגל לראות אותו כשחור, וכי הוא נאבק בהיותו גזע מעורב. גארי שואל מדוע התנגנה מוזיקה במהלך משחק התפקידים. תיאה מגיבה על כך שהם לא ניגנו מוזיקה במהלך המשחק, וכי עבור אנשים מסוימים יש קשר בין הגזע שלהם לשירים מסוימים. לאחר מכן קנישה מעלה את העובדה שהיא הרגישה בשליטה במהלך משחק התפקידים, ושג'ים הסיר אותה ממנה כשהוא השתמש במילת הביטחון, וגארי מסכים איתה, אם כי פיליפ לא מסכים. מתגלה כי פיליפ ואלנה נפגשו מכיוון שלבעלה לשעבר היה פטיש לנאיפה של אשתו, וכשהוא היה איתה תחת אותן יומרות, הוא חש נרגש מינית מכיוון שנחשבה לשחורה מבחינתו. עכשיו, אף על פי שאלנה כל הזמן אומרת שזה לא קשור לגזע, הוא נמצא בזוגיות עם אלנה ומרגיש שאין לו גזע יותר. אלנה נשברת, וגארי מתעמת עם דסטין ושואל מדוע הוא תמיד אומר שהוא לא לבן. גארי אומר שהוא לא יודע למה הוא שם יותר, והוא ודסטין כמעט נכנסים לקטטה לפני שפטרישה ותיאה מפרידות ביניהם.
המערכה מסתיימת בשיר "Work" של ריהאנה שמתנגן שוב.
מערכה שלישית: "גירוש שדים"
במערכה השלישית, "גירוש שדים", המיקוד חוזר לג'ים וקנישה. קנישה נראית אורזת בחדר כשג'ים נכנס. ג'ים וקנישה מדברים על רגשותיהם ביחס לטיפול ונזכרים כיצד הם הכירו. יתרה מזאת, קנישה נזכרת בילדותה, במיוחד על הצורך לבקר במטעים כל חייה בטיולים בבית הספר. היא מספרת לו שהתאהבה בו, גבר לבן, מכיוון שהוא לא אמריקני. ג'ים מתחיל ליזום משחק מקדים כאשר קנישה אומרת שמערכת היחסים הדרדרה לפני שלוש שנים (כשהפסיקה לחוש הנאה מינית). רק אז התחילה להבחין בלובן ובכוח של ג'ים, אף על פי שהוא לא. היא טוענת כמה הקריאה על טיפול בתפקוד מיני בין-גזעי גרמה לה לחוש מינית שוב, וג'ים דוחף אותה למיטה. ג'ים חוזר לתפקיד המפקד ומורה לקנישה לקיים עימו יחסי מין, עד שהיא אומרת את מילת הביטחון והם מפסיקים. קנישה מודה לג'ים על ההקשבה.
נושאים
משחק עבדים עוסק בנושאים של גזע, מין, יחסי כוח, טראומה, ויחסים בין-גזעיים. לפקזו סנדובל כתב על האופן בו המחזה מעניק מבט אמיתי על גזענות באמריקה, במיוחד כיצד הגזענות נמשכת אף מעבר לביטול העבדות. המחזה מנסה אפוא לחשוף את הגזענות העכשווית דרך עדשת העבדות. איישה האריס כותב כיצד המחזה "מתעמת בבוטות עם טראומות העבדות המתמשכות אצל אמריקאים שחורים." באמצעות השימוש בפסיכואנליזה כמוטיב חוזר במחזה, ג'רמי או האריס מראה כיצד העבדות עדיין משפיעה על מצבים נפשיים וגם על מערכות היחסים של אנשים שחורים בהווה. על ידי הצגת שיחה בין העבדות להווה, המחזה עושה שימוש בנושא הזמן וההיסטוריה כדי לתאר כיצד טראומת העבדות מתמשכת. כפי שכותבת טוניה פינקינס, לגזענות אין מילת ביטחון (safe word) במחזה, ולאורך כל הנרטיב, דמויות לבנות נאלצות להכיר במיקומן ההיסטורי והחברתי ביחס לבן זוגן. לדוגמה, המחזה מתעמק בהשפעה של מחיקה שחורה במערכות יחסים בין-גזעיות. לאורך כל הסיפור, השותפים הלבנים אינם מסוגלים לזהות, או לקרוא בשם לגזע של בן זוגם, זאת בגלל תחושת אשמה או כמגננה. על ידי באמצעות הניגוד בין מין לגזע, דרך הטיפול בתפקוד המיני, המחזה הופך את הלובן והעליונות הלבנה לחשופים ביותר במערכות יחסים בין-גזעיות. סוראיה נדיה מקדונלד מצביעה על איך שהמחזה פועל לחשיפת חפות גזעית. חפות גזעית היא התפיסה שאנשים לבנים חפים מגזע, ולכן הם נייטרליים מבחינה גזעית. על ידי הצבת הדמויות הלבנות בעמדה של המאסטר, הפילגש או משרת החוזי, המחזה הופך את הלובן לנראה לעיניהן של הדמויות הלבנות.
ביקורת
הביקורת ל"משחק עבדים" הייתה קוטבית. בגלל נושאים שעסקו במיניות ועבדות, מבקרים הגנו על המחזה או ביקרו אותו. בפרט, או האריס מאמין כי הפיכת מחזה לנעים תהיה כניעה לנורמטיביות, ומבקרים כמו טים טיימן וסוראיה נדיה מקדונלד ציינו כיצד אופיו המפורש של משחק עבדים משמש לביקורת על גזענות בארצות הברית.
למרות המחלוקת, מבקרים רבים שיבחו את המחזה. פיטר מארק מתאר את המחזה כמצחיק וצורב, ושרה הולדן כותבת כיצד האריס מצליח להפוך כל דמות לארכיטיפ ובו בזמן לייצר לה עומק. ביקורות חיוביות על המחזה משבחות את משחק עבדים על התמודדות עם גזענות והן על פריקת הניואנסים של מערכות יחסים בין-גזעיות, תוך שמירה על טון קומי ומבדרת. עיישה האריס כתבה על חוויית הצפייה במשחק עבדים כאישה שחורה, כי הנרטיב הלא נוח של המחזה מאפשר מחשבה פורה.
עם זאת, מבקרים אחרים סקרו את המחזה בצורה שלילית. תום גייר סקר את המחזה כמיועד בכוונה להתגרות, ומכנה את המחזה לא אחיד. חואן מייקל פורטר השני, סופר תיאטרון שחור, סקר את המחזה כמורכב מווידויים פשוטים מדי שנועדו להקפיץ את הקהל.
נורמן עיסא
נורמן עיסא (בערבית: نورمان عيسى, תעתיק מדויק: נורמאן עיסא; נולד ב-17 ביוני 1967), הוא שחקן ובמאי ערבי-ישראלי-מרוני. בעל קריירה ענפה בתיאטרון, בטלוויזיה ובקולנוע. זוכה פרס האקדמיה הישראלית לטלוויזיה לשנת 2012, על תפקידו בסדרה הקומית "עבודה ערבית" ופרס אופיר לשחקן המשנה הטוב ביותר לשנת 2015.
ביוגרפיה
עיסא, בן למשפחה נוצרית-ערבית-מרונית, נולד, גדל והתחנך בחיפה. אביו יליד הכפר בירעם ואמו ילידת הכפר ג'ש.
עיסא למד וקיבל תעודת סוכן ביטוח, אך לא עבד בתחום.
למד משחק בבית הספר לאמנויות הבמה "בית צבי".
בתיאטרון
לעיסא קריירת משחק ובימוי ענפה במיטב התיאטראות הישראליים, ובהם תיאטרון הבימה, תיאטרון חיפה, תיאטרון הקאמרי, תיאטרון באר שבע ותיאטרון בית הגפן. הוא שיחק בין היתר בהצגות "משפחת ישראלי" ו"השיבה לחיפה" - שתיהן מאת בעז גאון, וכן במחזות "רומיאו ויוליה", "חלום ליל קיץ", "מותו של אנרכיסט", "רצח", "אותלו", "המלט" ו"אימפרו".
בתיאטרון הערבי-עברי ביפו ביים מספר הצגות, ובהן הצגות הילדים "אח אח בום טראח", שזכתה לפרס הבימוי, המחזה, התפאורה והתאורה (זיו וולושין) הטובים ביותר בפסטיבל חיפה להצגות ילדים, ו"האוצר - הצגה שטה". הצגת היחיד שהעלה, "ערבים רוקדים", המבוססת על ספרו של סייד קשוע, זכתה לציון לשבח ב"פסטיבל תיאטרונטו".
בציפי מייזלר הפקות ביים את הצגת הילדים "טולי בילבולי בארץ פטפטת" המבוססת על קלטת הילדים בעלת אותו שם.
בשנת 2009 זכתה ההצגה שביים, "גלגולי גלגמש", בפרה הראשון בפסטיבל חיפה להצגות ילדים. ההצגה הייתה עיבוד של גדעונה רז, בת זוגו של עיסא, לאפוס המסופוטמי עלילות גילגמש. באותה שנה ביים את "סיפורי אלף לילה ולילה" בתיאטרון היהודי-ערבי ביפו בשיתוף תיאטרון הבימה.
עיסא ביים את הצגת היחיד נושאת הפרסים "פשוטה", שכתבה ובה שיחקה מיקי פלג רוטשטיין, ואשר הוצגה בשנים 2007–2012 ב"הבימה". ההצגה זכתה בפרס הראשון בפסטיבל "תיאטרונטו",.
ב-2012 ייסד עם אשתו, המחזאית גדעונה רז, את התיאטרון הרב-תרבותי לילדים ולנוער "אלמינא" ביפו, אותו הם מנהלים עד היום.
בשנת 2012 זכה בפרס התיאטרון הישראלי לשחקן המשנה הטוב ביותר על משחקו בהצגה המבוססת על המחזה "אמנות", בתיאטרון חיפה. בסוף אותה שנה ביים את ההצגה "עיניים", מופע תיאטרלי בעקבות שיריו של המשורר מחמוד דרוויש.
בספטמבר 2013 מונה למנהל האמנותי של פסטיבל חיפה הבינלאומי להצגות ילדים.
בתחילת 2015 ביים את ההצגה של המחזאי האיטלקי דאריו פו "זוג פתוח" בתיאטרון חיפה.
בהמשך עזב את תיאטרון חיפה והצטרף לתיאטרון הבימה. שם השתתף ב-2015 בהצגה "משפחה עליזה" שביים נתן דטנר. בשנת 2016 שיחק במחזה "לבד בברלין" בתפקיד הראשי את דמותו של אוטו קוונגל. בשנת 2017 ביים את המחזה "עיתונאי על תנאי", שכתב גיא מרוז.
בשנים 2019–2020 העלה את המופע המוזיקלי "לא נורמאני", העוסק בחייו מנקודת מבט הומוריסטית.
בשנת 2021 שיחק בארבע הצגות שעלו ב"הבימה", וביניהן ההצגות הקומיות "ראש המועצה", שכתב גיא מרוז, ו"אני לא רפפורט", שכתב הרב גרדנר.
במרץ 2023 הופיע בהצגה לאופולד-שטאט בתיאטרון הבימה.
בקולנוע
את הופעת הבכורה שלו בקולנוע עשה בסרטו של רוני ניניו "שחקנים" ב-1995. ב-2004 הופיע בסרט "הכלה הסורית" בתפקיד קצין סורי. בשנת 2011 שיחק בסרטו של מרקו כרמל "אחותי היפה" בתפקיד עלי, ועל תפקידו בסרט זה היה מועמד לפרס אופיר בקטגוריית שחקן המשנה. בשנת 2014 שיחק בסרטו של עמוס גיתאי "אנא ערביה" ובסרטו של ערן ריקליס "ערבים רוקדים" (זהות שאולה). בשנת 2015 זכה בפרס אופיר על משחקו בסרט "מלחמת 90 הדקות", בקטגוריית שחקן המשנה הטוב ביותר. בשנת 2019 שיחק בסרט הקומי "מבצע שלאגר".
בטלוויזיה
בשנת 2006 ביים והשתתף בקלטת הילדים "טולי בילבולי בממלכת המוזיקה".
בשנת 2011 שיחק בסדרה "החולמים" ששודרה בערוץ הילדים, שם גילם את ראובן, סגן המנהל אשר הפך למנהל המעון לנערים ונערות נזקקי הלנה.
בשנת 2015 השתתף בתוכנית המציאות ״מאסטר שף VIP" ששודרה והיה המודח השביעי.
בין השנים 2015 ל-2019 שיחק בסדרה "לה פמיליה" בתור ד"ר מיכאל.
ב-2018 הגיש תוכנית לייט נייט בערבית בערוץ מַכַּאן 33, ששודרה בימי שישי.
חיים אישיים
עיסא נשוי למחזאית היהודייה-ישראלית גדעונה רז, ולהם שלושה בנים, ביניהם השחקנים ליר עיסא ושון עיסא. מתגורר ביפו.
פרשני המקרא היהודים
פרשנות המקרא היהודית שלאחר חז"ל נחלקת לשתי תקופות עיקריות - פרשנות ימי הביניים, שראשיתה אצל רס"ג, מנחם ודונש בסוף האלף הראשון לספירת הנוצרים וסיומה אצל רלב"ג בתחילת המאה ה-14. מאז, במשך תקופה של כמעט 600 שנה לא נכתבו כמעט ספרי פרשנות על מילות התנ"ך עצמן אלא סגנון ספרי הפרשנות היה בהבאת פירושי התנ"ך הקדומים כמו רמב"ן ורש"י ובירור הנכון מביניהם על ידי שאלות והסברים שונים, כמו כלי יקר, דבק טוב, אור החיים ומשכיל לדוד. כמו כן היו ספרים שנכתבו על פירוש אחר (בדרך כלל רש"י), אך בפועל ביארו כפי הנראה להם תוך השוואה לפירוש רש"י.
יצירת הפרשנות היהודית לתנ"ך התחדשה כבתחילה בתחילת המאה ה-18 בעקבות תנועת ההשכלה והתגובות השונות לה. מאז הקמת מדינת ישראל התגבר מאוד העיסוק בתנ"ך, יצאו לאור מספר כתבי עת על התנ"ך (למשל, מגדים) ונכתבו פירושים רבים על התנ"ך ועיונים בו ובפרשניו, כמו עיוניה של נחמה ליבוביץ והמפעל הגדול של "דעת מקרא".
פרשנות ימי הביניים
פרשני ספרד
פרשני צרפת
פרשני פרובאנס
פרשני איטליה
פרשני תימן פרשני אשכנז
פרשני אלג'יר
פרשני מצרים
פרשני סוריה
ורטגאו
וַרטֶגַאוּ (או ורטלנד, בגרמנית: Warthegau), על שם הנהר ורטה, היה אזור מנהלי שהקימו הגרמנים לאחר המערכה בפולין בשטחים המערביים של פולין, שטחים שסופחו לגרמניה הנאצית. בשטחים אלה נכללו אזור פוזנן, העיר לודז' ועוד. הקמת ורטגאו וסיפוח אזור זה לגרמניה אפשר לגרמניה הנאצית ליצור רצף טריטוריאלי בין גרמניה לבין פרוסיה המזרחית, אשר המחאה על הניתוק ממנה הייתה יסוד מרכזי בתעמולה הנאצית לפני מלחמת העולם השנייה. כוונת השלטונות הנאציים באזור, בראשות ארתור גרייזר, הייתה "לטהר" את האזור מיהודים ומפולנים.
עד סוף 1941 גורשו פולנים ורוב יהודי האזור מיישוביהם. חריג בולט היה גטו לודז', שיושביו הושארו במקומם כדי שיועבדו עבור משק המלחמה הגרמני. במקביל ציווה ראש האס אס היינריך הימלר על גרייזר לקלוט יהודים שגורשו משטחי גרמניה שלפני המלחמה, "הרייך הישן". גם יהודים אלה, שנקלטו ברובם בגטו לודז', נשלחו לאחר מכן למחנות השמדה, בעיקר לאושוויץ ולחלמנו. עד תום מלחמת העולם השנייה נרצחו רוב יהודי אזור ורטגאו.
מעבר מיתר
מעבר מיתר הוא מעבר בגדר ההפרדה על כביש 60, הממוקם בדרום הר חברון, סמוך ליישוב מיתר שעל שמו הוא קרוי, וליישובים כרמים, סנסנה וטנא עומרים, וכן לכפר הפלסטיני רמאדין. זהו המעבר העיקרי המחבר בין העיר חברון וסביבותיה לבין באר שבע.
המעבר מופעל על ידי רשות מעברים יבשתיים, ואוזרח בדצמבר 2007. המתחם כולל שלושה מעברים:
מתחם המעבר כולל מנהלת תיאום וקישור (מת"ק), יחידת מכס, יחידת פיקוח צומח וחי (פיצו"ח) של משרד החקלאות, נקודת משטרה (שלוחת משטרת העיירות הנמצאת בצומת שוקת) ותחנת אוטובוס לקווים המחברים את באר שבע עם הר חברון.
שנת 2019 הייתה שנת שיא במעבר יומי של הולכי רגל: 9,689 איש. באותה השנה כולה עברו במעבר מיתר 2,373,000 בני אדם.
קואליציה מכריעה
קואליציה מכריעה היא קואליציה שהיא לבדה מספיקה כדי לנצח (למשל מספיקה להעביר החלטה). כלומר, הבוחרים בקואליציה זו מכריעים לגבי המועמד המועדף.
אם פונקציית הבחירה אינה מונוטונית, יכולה להיות קואליציה מכריעה שאם נוסיף לה שחקן היא תפסיק להיות מכריעה.
הגדרה
אם כל הפרטים בקבוצה \ S מעדיפים את \ a על \ b וכל שאר הפרטים בחברה מעדיפים את \ b על \ a והחברה כולה מעדיפה את \ a על \ b אז הקואליציה של קבוצת הפרטים \ S, נקראת קואליציה מכריעה עבור \ a כנגד \ b.
באופן פורמלי
תהי \ F פונקציית רווחה חברתית ותהיינה \ a,b\in A שתי אפשרויות שונות. הקואליציה נקראת מכריעה עבור \ a כנגד \ b (ביחס ל \ F) אם לכל
המקיים:
1) לכל \ i\in S.
2) לכל \ i\notin S.
מתקיים.
הקואליציה \ S נקראת מכריעה (ביחס ל \ F) אם קיים זוג אפשרויות שהיא מכריעה עבורו.
חשיבות
לקואליציה מכריעה יש חשיבות רבה בהוכחת משפט ארו (Arrow, 1951). בעזרת מושג זה מוכיחים מספר משפטי עזר חשובים המהווים בסיס להוכחת המשפט.
ארתור ליסמר
ארתור ליסמר (באנגלית: Arthur Lismer; 27 ביוני 1885 – 23 במרץ 1969) היה צייר אנגלי-קנדי, חבר בקבוצת השבעה ומחנך. הוא ידוע בציוריו של ספינות בהסוואה.
ראשית חייו
ליסמר נולד בשפילד, יורקשייר, אנגליה, בנם של הרייט ואדוארד ליסמר. בגיל שלוש עשרה הוא התמחה בחברה בחריטת תמונות. הוא קיבל מלגה והשתמש בה לשיעורי ערב בבית הספר לאמנות בשפילד משנת 1898 ועד שנת 1905. בשנת 1905 עבר לאנטוורפן, בלגיה, שם למד אמנות באקדמיה רויאל.
ליסמר היגר לקנדה בשנת 1911, התיישב בטורונטו, אונטריו, וקיבל עבודה בחברת הגרפיקה גריפ בע"מ.
אמן מלחמה רשמי
בזמן המלחמה, קיבל ליסמר השראה מפעילות הספנות בנמל הליפקס, והוא התרשם במיוחד במיוחד מהספינות שהיו צבועות בצבעי הסוואה מתעתעים (הספינות היו צבועות ב-Dazzle camouflage, שיטת צביעה שלא הייתה אמורה להסתיר את הספינות, אלא ליצור אפקט ויזואלי המקשה על אמידת המרחק והמהירות של הספינה, באמצעות שימוש בצורות גאומטריות וצבעים מנוגדים). עבודות אלה הגיעו לידיעתו של לורד ביברברוק שארגן את הזמנתו של ליסמר כאמן מלחמה רשמי. עבודתו הידועה ביותר משנות המלחמה תיארה את מה שצפה ולמד בהליפקס, נובה סקוטיה: ניקוי מוקשים, שיירות, סיורים והגנה על הנמל. הוא גם עשה כמה שרטוטים של פיצוצים בהליפקס.
קבוצת השבעה
שיתוף הפעולה של ארבעה אמנים בחברת Grip התפתח בהדרגה לקבוצת השבעה, שעבודתם תרמה לתהליך יצירת סגנון קנדי לאומי בציור.
סגנונו של ארתור ליסמר הושפע מניסיונו באירופה (בעיקר באנטוורפן), שם הכיר את אסכולת ברביזון והתנועות הפוסט-אימפרסיוניסטיות כמקורות השראה מרכזיות. בשיתוף פעולה עם קבוצת האמנים שתהפוך, בשנת 1919, לקבוצת השבעה, הפגין ליסמר את הסגנון הפוסט-אימפרסיוניסטי האופייני, ואת הקשר הרוחני עם הנוף המגלם את עבודתה של אותה קבוצה. באותה שנה הוא הפך למנהל האמנותי הראשון של תיאטרון הארט האוס עד 1921.
כמו שאר החברים בקבוצת השבעה, רבות מיצירותיו החלו כשרטוטים קטנים בצבעי שמן על לוח קשיח.
עבודתו בחינוך לאמנות הייתה אפקטיבית, ושירות זה לקהילה הרחבה גרם לליסמר להיות בעל השפעה בדרכים שלא תמיד הושגו על ידי עמיתיו האמנים. כך הוא יזם תוכנית אמנות לילדים בגלריה לאמנות בטורונטו, שהצליחה בשנות השלושים.
בשנת 1936, הבולטות של ליסמר בתחום החינוך לאמנות, הביאה את מעורבותו בנסיעות בינלאומיים. הוא יצא לסיור של שנה בדרום אפריקה. יחד עם מחנכת האמנות נורה מקולו, הוא ארגן תוכניות לחינוך לאמנות, הרצה על אמנות קנדית והעביר סדנאות למורים. בנסיעה זו הוא צייר בהרחבה בצבעי מים.
כמה מחברי קבוצת השבעה, כולל ליסמר, הפכו לחברים בקבוצת הציירים הקנדית.
בשנת 1962 הוא קיבל את מדליית מועצת קנדה על תרומתו לאמנות קנדית. בשנת 1967 הוא הפך לחבר במסדר קנדה.
ליסמר נפטר ב -23 במרץ 1969 במונטריאול, קוויבק, ונקבר לצד חברים אחרים מקבוצת השבעה המקוריים בשטח אוסף האמנות הקנדי של מקמייקל.
מורשת
בטורונטו, ליסמר הול, נקרא האודיטוריום במכון ההומסייד קולגייט לכבודו. הוא צייר את אחד מציורי הקיר הגדולים בקנדה בבית הספר בשנות השלושים התלויים על קירות האודיטוריום.
הבורסה לניירות ערך בפרנקפורט
הבורסה לניירות ערך בפרנקפורט (גרמנית: Frankfurter Wertpapierbörse, ראשי תיבות FWB) היא הבורסה לניירות ערך העשירית בגודלה לפי שווי שוק. הבורסה ממוקמת ברובע הבנקים שמהווה את מרכז העסקים הראשי של פרנקפורט על המיין, גרמניה. הבעלים והמפעיל של הבורסה הוא התאגיד דוישטה בורסה.
מאפייני הבורסה
הבורסה אחראית לכ-90 אחוזים מנפח המסחר בשוק הגרמני ולחלק נכבד מהשוק האירופאי. מסלקת הבורסה פועלת באמצעות החברה האחות קלירסטרים בנקינג.
היסטוריה
הבורסה נוסדה ב- 1585 כחלק ממעבר לשערי מטבע יציגים קבועים. במהלך המאות הבאות הבורסה של פרנקפורט הפכה לאחת המובילות בעולם, ופעלו בה הבנקאים הנודעים מאיר אנשל רוטשילד ומקס ורבורג.
במרץ 1998, השיקה הבורסה שוק חדש למניות טכנולוגיה, ה"הנויר מרקט", כמתחרה לבורסת הנאסד"ק בניו יורק. מאז פתיחתו של השוק ועד תחילת 2000 עלה מדד ה"הנויר מרקט" ביותר מ-550%, לעומת עלייה של 141% במדד הנאסד"ק באותה תקופה. והגיע לשיא של 8,546.2 נקודות בסוף פברואר 2001, בשיא של בועת הדוט-קום. 8 חברות ישראליות הונפקו ונסחרו ב"נויר מרקט": און טראק, אורעד, AVT, אלקטרוניקס ליין, RT-SET, ואלור, וויזקום ו-ויזיוניקס. לאחר התפוצצות בועת הדוט-קום נסחר מדד  ה"הנויר מרקט" ב-95% מתחת לשיאו ובמהלך שנת 2003 הוחלט לסגור אותו.
מדד DAX
מדד DAX (קיצור של Deutscher Aktien IndeX בגרמנית) - הוא מדד ניירות ערך החשוב של גרמניה המורכב ממניותיהן של 40 חברות הגדולות במשק הנסחרות בבורסה לניירות ערך בפרנקפורט. DAX נוצר ב-1 ביולי 1988.
יחסי הממלכה המאוחדת–לטביה
יחסי הממלכה המאוחדת–לטביה הם יחסי החוץ בין בריטניה לבין לטביה.
היסטוריה
בריטניה מעולם לא הכירה דה-יורה בסיפוח לטביה לברית המועצות אשר התרחש בשנת 1940. בריטניה הכירה בעצמאותה המחודשת של לטביה ב-27 באוגוסט 1991, ובאוקטובר אותה שנה חודשו היחסים הדיפלומטיים בין המדינות.
יחסים דיפלומטיים
בריטניה מחזיקה בלטביה שגרירות בריגה, ואילו לטביה מחזיקה בבריטניה שגרירות בלונדון ו-2 קונסוליות בבלפסט, ברמינגהאם, קארדיף, אדינבורו, גלאזגו, גרנזי, ליברפול וניוקאסל.
המרכז הישראלי לקידום מדעי המתמטיקה
המרכז הישראלי לקידום מדעי המתמטיקה מפעיל את התוכנית לנוער מוכשר במתמטיקה על שם ויקטור בנטטה.
התוכנית לנוער מוכשר במתמטיקה נוסדה על ידי פרופ' צבי ארד ופרופ' ברנרד פינצ′וק בשנת 1982. ומנוהלת על ידי הגברת אלישבע פרידמן החל משנת 1995 ועד היום. התוכנית מופעלת מטעם המרכז הישראלי לקידום מדעי המתמטיקה (ע"ר) ופועלת בשיתוף עם המחלקה למתמטיקה של אוניברסיטת בר-אילן וסך תלמידיה מונה כ-5,000 תלמידים בכיתות ו'-י' מכל רחבי הארץ.
התוכנית מיועדת לבני נוער מצטיינים במיוחד במתמטיקה. היא מאפשרת להם ללמוד את החומר לבגרות בצורה מעמיקה יותר ובקצב מואץ, ולסיים בגרות 5 יחידות בסוף כיתה י'. לאחר מכן יכולים הבוגרים להמשיך ישירות ללימודי תואר ראשון, בעודם לומדים בתיכון, ולסיים את התואר הראשון כשנה לאחר סיום התיכון.
מטרות התוכנית הן טיפוח החשיבה והמצוינות המתמטית תוך העצמת התלמידים המוכשרים, העשרה בידע מתמטי על היבטיו השונים מעבר לנלמד במסגרות הפורמליות, וקידום התלמידים המוכשרים אל חוד החנית של האקדמיה בישראל.
התוכנית מחולקת למעשה לשלוש מסגרות: תוכנית ההעשרה המתמטית (כיתות ו'-ז'), התוכנית לנוער מוכשר במתמטיקה (כיתות ח'-י'), ולימודי המשך אקדמיים.
תוכנית ההעשרה המתמטית
תוכנית העשרה שבועית לתלמידי כיתות ו-ז, במסגרתה נלמדים נושאים מגוונים, בהם קומבינטוריקה, תורת הקבוצות ותורת המשחקים. מטרת התוכנית היא העשרת התלמידים מבחינה מתמטית. במהלכה נחשפים התלמידים אל תכנים אשר אינם נכללים בתוכנית הלימודים הרגילה ואשר באמצעותם זוכים התלמידים, לא רק בשיטות ופיתוח דרכי חשיבה, כי אם גם בהרגלי למידה נכונים ולמידה חווייתית.
התוכנית לנוער מוכשר במתמטיקה (לימודים לבגרות)
התוכנית התלת שנתית מאפשרת לתלמידיה מסלול לימודים החל מכיתה ח' ועד למועד הבגרות במהלכו לומדים התלמידים לקראת בחינת הבגרות במתמטיקה בהיקף של 5 יח"ל (על פי תוכנית הלימודים של משרד החינוך), אליה הם ניגשים בסוף כיתה י'. בדרך כלל מסגרת הלימודים כוללת פגישה אחת בשבוע באורך של שלוש ורבע שעות, במהלכה נלמדים נושאי הלימוד ובסופה ניתנים למשתתפי התוכנית שיעורי בית רבים. כיתות הלימוד ההומוגניות והקטנות מן הרגיל במספר, איכות התלמידים הנבחרים ורמת ההוראה הגבוהה, מאפשרת לתלמידים לקצר את חמש שנות הלימוד בבית הספר למספר שנים ולסיים בהצטיינות מרובה את בחינת הבגרות במתמטיקה. תלמידי התוכנית לא רק עוברים הכנה לימודית לקראת בחינת הבגרות אלא גם זוכים ליהנות מהקניית הרגלי למידה נכונים, רכישת כלי ניהול זמן נכונים וכן, העשרה נוספת על החומר הנלמד. במהלך כיתה ח' הם מקבלים פטור חלקי מהשיעורים בבית הספר, והחל מכיתה ט' ישנו פטור מלא משיעורי המתמטיקה הבית-ספריים (כולל מבחני בית הספר). עם זאת, התלמידים חייבים לגשת גם לבחינות המתקיימות בבית-הספר שלהם בכיתות ח' ובכיתות ט'.
לימודי המשך אקדמיים
המסלולים האפשריים לתלמידים הבוחרים להמשיך לתואר ראשון, הם לימודי תואר ראשון במתמטיקה מורחב (שימושית או עיונית), תואר דו-ראשי במתמטיקה-פיזיקה, מתמטיקה- כימיה, מתמטיקה-הנדסה או פיזיקה-הנדסה, ומדעי המחשב. בעוד הלימודים לתואר במתמטיקה מורחב, מתמטיקה-פיזיקה ומדעי המחשב נמשכים 3 שנים, על בסיס דחייה השירות הצבאי בשנה, המסלולים שכוללים הנדסה נמשכים 4 שנים, על בסיס דחייה של שנתיים מהצבא.
עדן בן בסט
עדן בן בסט (נולד ב־8 בספטמבר 1986) הוא כדורגלן עבר ישראלי ששיחק בעמדת החלוץ.
קריירה
את דרכו החל בן בסט במחלקת הנוער של הפועל חיפה ובגיל הנערים עבר למחלקת הנוער של היריבה העירונית, מכבי חיפה. בקבוצת הנערים הרבה בן בסט לכבוש וסיים עם ממוצע עונתי של מעל ל-20 שערים. כשהיה בן 18 העלה אותו מאמן הקבוצה הבוגרת של מכבי חיפה, רוני לוי, לסגל הקבוצה הבוגרת. בן בסט ערך את הופעת הבכורה שלו בליגת העל במשחק מול הפועל נצרת עילית ב-19 בדצמבר 2004. בן בסט לא שולב במשחקים רבים, אך כשחקן סגל היה שותף לזכייה בשתי אליפויות רצופות. בינואר 2007 הושאל ממכבי חיפה לקבוצת מכבי הרצליה, במדיה שיחק עד תום עונת 2006/2007.
בעונת 2007/2008 הושאל בן בסט לקבוצת נעוריו הפועל חיפה, ששיחקה אז בליגה הלאומית, וכבש במדיה 13 שערים. בקיץ 2008 חזר לליגת העל כשהושאל לעירוני קריית שמונה. לאחר שכבש שני שערים במדי המועדון הצפוני עבר בן בסט בהשאלה להפועל תל אביב בחלון ההעברות של ינואר, במסגרת עסקה שבה קיבלה קריית שמונה בהשאלה את דני בונדר ועידן סרור. מחזור אחד לפני סיום עונת 2008/2009 הבקיע בן בסט את שערו היחיד במדי הפועל תל אביב, בניצחון 3–2 על הכח עמידר רמת גן.
לקראת עונת 2009/2010 שוחרר בן בסט ממכבי חיפה וחתם בהפועל חיפה בה החל לפרוץ. בעונה זו כבש תשעה שערים בליגת העל, ואת עונת 2010/2011 סיים כמלך השערים של הקבוצה וסגן מלך השערים של הליגה עם 18 שערים.
ב-7 ביוני 2011 חתם בן בסט בקבוצת הכדורגל הצרפתית ברסט על חוזה לשלוש עונות. בעונתו הראשונה בקבוצה, עונת, שותף בן בסט ב-32 משחקי ליגה וכבש ארבעה שערים. בחציה הראשון של עונת הבקיע תשעה שערים שגרמו לעניין מצידה של טולוז שהחתימה אותו ב-31 בינואר 2013 לארבע וחצי עונות בקבוצה. עד תום עונת כבש שלושה שערי ליגה בשמונה הופעות בטולוז ובעונה שלאחר מכן כבש ארבעה שערים ב-24 הופעות.
ב-17 בינואר 2017 חזר בן בסט להפועל חיפה וחתם לעונה וחצי במועדון. עד תום עונת 2016/2017 ערך בן בסט 14 הופעות וכבש שני שערי ליגה. ב-15 בינואר 2018 כבש בן בסט שער לאחר שבע שניות מפתיחת המשחק מול הפועל באר שבע, השער המהיר ביותר בתולדות ליגת העל. בסך הכל כבש 12 שערי ליגה בעונת 2017/2018, והיה מלך שערי הקבוצה יחד עם אלון תורג'מן. בן בסט היה שותף להצלחתה של הקבוצה להעפיל לפלייאוף העליון, ובתום העונה סיימה הקבוצה במקום הרביעי וזכתה בגביע המדינה. בן בסט פתח כקפטן במשחק הגמר, בו ניצחה חיפה 1–3 בהארכה את בית"ר ירושלים.
ב-16 ביולי 2018 חתם בן בסט לשנתיים בהפועל באר שבע, תמורת שכר של 250 אלף אירו לעונה. ב-16 באוגוסט 2018 כבש את שער הבכורה שלו במועדון, בהפסד 1–3 לאפואל ניקוסיה במוקדמות הליגה האירופית, ובליגה כבש שער אחד ב-16 הופעות בעונת 2018/2019.
ב-30 ביוני 2019 חזר בן בסט להפועל חיפה, וחתם על חוזה לשנתיים עם אופציה לעונה נוספת.
בקיץ 2021 הפועל חיפה לא חידשה חוזה לבן בסט ומאז נותר ללא קבוצה. ב-17 בנובמבר 2022 הודיע על פרישה ממשחק פעיל. כמו כן, הודיעה הפועל חיפה על מינויו לעוזר-מאמן הקבוצה תחת רוני לוי.
נבחרת ישראל
בן בסט נמנה עם סגל נבחרות הנערים של ישראל בכל הגילאים, ובמדי נבחרת הנוער רשם עשר הופעות וכבש חמישה שערים.
ב-11 בספטמבר 2012 ערך בן בסט את הופעת הבכורה שלו בנבחרת ישראל, בהפסד 0–4 לנבחרת רוסיה, במסגרת מוקדמות מונדיאל 2014. את טורניר המוקדמות סיים בן בסט כמלך השערים של הנבחרת, בצוותא עם תומר חמד. ב-12 באוקטובר 2012 כבש את שער הבכורה שלו בנבחרת, בניצחון 6–0 על נבחרת לוקסמבורג, ובסך הכל כבש שישה שערים במהלך טורניר המוקדמות.
חיים אישיים
בן בסט נשוי לבת אל, ואב לבת ובן, והם מתגוררים בקריית מוצקין.
מועדונים
מעודכן ל-
הארייט ליין
ביוגרפיה
הארייט ליין הייתה בתו הצעירה של הסוחר אליוט טול ליין (Elliott Tole Lane) וג'יין ביוקנן ליין (Jane Buchanan Lane). אמה של הארייט, ג'יין, נפטרה בהיותה בת 9, ואביה נפטר בהיותה בת 11. הילדה ביקשה להתגורר עם דודה, ג'יימס ביוקנן, אשר כיהן כסנאטור דמוקרטי מטעם מדינת פנסילבניה. לבקשתה מונה ביוקנן כאפוטרופוס שלה.
הארייט התחנכה בפנימיות בצ'ארלסטון (אז חלק מווירג'יניה, כיום וירג'יניה המערבית), ולאחר מכן במכללת מנזר הביקור (Academy of the Visitation Convent) בג'ורג'טאון שבוושינגטון הבירה (היה זה בתקופה בה כיהן ביוקנן כמזכיר המדינה).
בשנת 1854 הצטרפה הארייט לביוקנן בלונדון, שם כיהן כשגריר ארצות הברית לארמון סנט ג'יימס. הארייט פגשה את המלכה ויקטוריה אשר העניקה לה את התואר "אשת השגריר", והייתה פופולרית בקרב החברה הגבוהה הלונדונית.
בעת שמונה ביוקנן לנשיא בשנת 1857 התגוררה הארייט עמו בבית הלבן. החברה הגבוהה של וושינגטון העדיפה את הארייט העליזה ואוהבת המסיבות על הממשל של קודמו - פרנקלין פירס, בו היה שרוי הבית הלבן באבל תמידי (בשל אבלה של ג'יין פירס). הארייט כונתה "המלכה הדמוקרטית" ואירחה אירועים רבים בבית הלבן. הארייט הפכה למודל לחיקוי - נשים חיקו את סגנונות לבושה ותסרוקותיה, ורבים קראו לבנותיהם על שמה.
בהיותה בבית הלבן ניצלה הארייט את השפעתה לנסות לקדם את עניינם של האינדיאנים באמריקה שהיו חסרי זכויות וחיו במצב קשה. כמו כן פעלה הארייט לחיזוק התרבות בארצות הברית על ידי הזמנת אומנים ומוזיקאים לבית הלבן והצגתם לחברה הגבוהה בוושינגטון. בשל פעולותיה אלו נחשבת הארייט לראשונה מבין "הגברות הראשונות המודרניות".
בעת שגברו החיכוכים בין המדינות (חיכוכים שהובילו מאוחר יותר לפרישה של מדינות שונות מהאיחוד) הקפידה הארייט על סידורי הישיבה באירועים בבית הלבן על מנת למנוע מיריבים פוליטיים לשבת זה ליד לזה, במטרה למנוע חיכוכים.
עם פרישתו של ביוקנן עברו הוא ואחייניתו להתגורר בביתו בויטהד שבלנקסטר שבפנסילבניה.
לאחר מות דודה, הארייט שבה לוושינגטון. במותה, בשנת 1903 הורישה למדינה את אוסף האומנות הגדול שלה. האוסף הועבר למכון הסמית'סוניאן ונקרא "אוסף הגברת הראשונה לאמנות", ולימים הפך לחלק מרכזי של המוזיאון לאמנות אמריקאית.
סכום כסף נוסף שהורישה לבית החולים ג'ונס הופקינס בבולטימור, שימש להקמת קליניקה לילדים הפועלת עד היום.
הארייט נקברה בבית הקברות גרינמאונט בבולטימור שבמרילנד.
שחמט מהיר
שחמט מהיר הוא סוג של משחק שחמט, שבו לכל שחמטאי ניתן זמן מוקצב קצר יותר מאשר במשחק שחמט תחרותי רגיל. שחמט מהיר מחולק, לפי הזמן המוקצב לשחקנים, לשחמט מהיר, שחמט בזק (בליץ) ושחמט קליע.
סקירה כללית
השמות השונים מבחינים בין המשך הכולל המקסימלי של המשחק. באופן רגיל הזמנים הם כאלו:
בתחרויות מסוימות הדירוג הסופי של משתתפים שסיימו באותו מספר נקודות נקבע על ידי סדרה של משחקים קצרים, שהזמנים בהם הולכים ומתקצרים עד לקביעת התוצאה הסופית. בדרך כלל משחקים שני משחקים, כאשר היריבים מחליפים צבעים בין משחק למשחק, באותו משך זמן. מובן ששחקן שכילה את זמנו מוכרז כמפסיד, בתנאי שליריבו יש מספיק חומר כדי לנצחו (לדוגמה, מלך בלבד, או מלך ורץ או פרש לא יכולים לגרום למט ולכן במקרה כזה יוכרז תיקו). בשעה שבתחרויות רגילות נדיר יחסית ששחקן יפסיד על זמן, בשחמט מהיר ובתחרויות בליץ זה קורה לעיתים קרובות יותר.
בשחמט מהיר יש כלל שאם שחקן מבצע מסע בלתי חוקי יריבו יכול להצביע על כך ולדרוש ניצחון. לדוגמה, אם שחקן משאיר את מלכו נתון לשח, ניתן לדרוש ניצחון.
שחמט קליע הוא עוד יותר מהיר וקדחתני מבליץ. הקליע בשחמט קליע מתייחס למהירות הרבה של הקליע. שחמט קליע הוא לעיתים קרובות כה מהיר שטקטיקה וכישרון משניים למסעים המהירים. כמו בכל צורות השחמט עם בקרת זמן, ניתן לזכות על הלוח במשחק או לזכות בזמן - על השעון.
אליפות העולם בבליץ
מדי שנה נערכת אליפות העולם בבליץ, באליפות האחרונה שנערכה ב-2022 זכו באליפות מגנוס קרלסן בגברים וביביסרה אסאובייבה בנשים.
אלופים
ב-ICC האלוף בארבע תחרויות הבליץ ומחזיק שיא הדירוג בשחמט קליע הוא רב האמן הגרמני רולנד שמאלץ שכינויו ב-ICC הוא עין הנץ, אך לעיתים קרובות מאפיל עליו הכוכב העולה רב-אמן היקרו נקמורה שכינויו ב-ICC הוא סמולוויל, שמחזיק בשיאים של דקה אחת (קטגוריה מיוחדת ב-ICC בה היריבים מוגרלים בצורה אקראית כדי לשפר את דיוק המד-כושר ובשיאי דירוג של בליץ. נאקאמורה הוא גם השחקן הטוב ביותר בשרת Playchess.com שם כינויו הוא מלחמת הכוכבים. עין הנץ ממליץ על שימוש בעכבר אופטי ועל לקיחת הפסקות כדי למנוע פגיעות ביד.
חוקי פיד"ה באליפויות העולם
בתחרויות שפיד"ה עורכת החל מ 2012 יש שני סוגי מקצים באליפות העולם למשחקים מהירים :
תחרויות בזק
מדי שנה מתקיימת תחרות בזק בהולנד, שם מגבלת הזמן היא 2 דקות לכל שחקן למשחק כולו. זוהי התחרות הרשמית היחידה במשחקי קליע. הזוכה בתחרות נקרא אלוף התחרות הפתוחה של הולנד בשחמט בזק. קארל ואן דר ווידה זכה בשנת 2002, בשנים 2003–2004 זכה רב האמן הגרמני שמאלץ שכינויו עין הנץ, בשנת 2005 זכה מאנואל בוסבום, אלוף 2006 הוא דניאל פרידמן ובשנת 2007 זכה פלוריס ואן אסנדלפט.
חלי אברהם איתן
רחלי (חלי) אברהם-איתן (נולדה ב-24 במאי 1956) היא משוררת וחוקרת ספרות ישראלית. שיריה תורגמו לשפות רבות.
ביוגרפיה
רחלי אברהם-איתן נולדה במושב עמקה שבגליל המערבי. את הדוקטורט שלה היא קיבלה מאוניברסיטת בר-אילן וקיבלה את פרס המחלקה ע"ש ישראל אפרת. עסקה בתחומי חינוך והוראה ובמחקר הספרות העברית. שיריה ומסותיה על שירה מתפרסמים בכתבי העת הספרותיים ובמדורי הספרות בארץ ובעולם שיריה תורגמו לשפות רבות, בין היתר: אנגלית, צרפתית, רוסית, ספרדית, רומנית, טורקית, מונגולית, סינית וערבית.
ייסדה את בית הסופר מודיעין והסביבה ואת כתב העת לספרות ולאמנות "שבילים" אותו היא עורכת בשיתוף עורכים-אורחים.
רחלי אברהם-איתן מופיעה בתוכניות המיועדות לתלמידים ומבוגרים גם בשיריה המולחנים: בשירי הדיסק והספר "מחזור אור, שיר ואישה", שהלחין ניסן פרידמן, בשירי אלבום השירים והספר: "שירת השחרור" שהולחנו על ידי המוזיקאי, עודד גדיר ובשירים מולחנים רבים מכל ספריה, שהולחנו על ידי המוזיקאי-המשורר דוד ברבי וע"י המוזיקאי זאב אולמן ומבוצעים על ידי מקהלת "קולות מודיעין" וכן על ידי המוסקאית רחלי וולשטיין ואחרים.
ספרה הראשון "בוקר ירוק" (ספריית פועלים 1997) זכה בפרס שר החינוך לספרי בכורים, בפרס אדלר ובפרס אח"י. ספרה השני זכה בפרס האגודה לטיפוח חברה ותרבות ובפרס אח"י.
ב-2012 קיבלה תואר דוקטור כבוד מטעם הקונגרס הבינלאומי למשוררים ובציון לשבח על שירתה.